Document ID: 31994R2445

ΚΑΝΟΝΙΣΜΟΣ (ΕΚ) αριθ. 2445/94 ΤΗΣ ΕΠΙΤΡΟΠΗΣ της 10ης Οκτωβρίου 1994 για τροποποίηση του κανονισμού (ΕΟΚ) αριθ. 2258/92 και αριθ. 2258/92 περί λεπτομερειών εφαρμογής του ειδικού καθεστώτος για τον εφοδιασμό σε ορισμένα φυτικά έλαια των Καναρίων Νήσων και για τον καθορισμό του προβλεπομένου ισοζυγίου εφοδιασμού
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1601/92 του Συμβουλίου της 15ης Ιουνίου 1992 περί ειδικών μέτρων όσον αφορά ορισμένα γεωργικά προϊόντα για τις Καναρίους Νήσους (1), όπως τροποποιήθηκε τελευταία από τον κανονισμό (ΕΟΚ) αριθ. 1974/93 της Επιτροπής (2), και ιδίως το άρθρο 3 παράγραφος 4,
Εκτιμώντας:
ότι σύμφωνα με το άρθρο 2 του κανονισμού (ΕΟΚ) αριθ. 1601/92, ο κανονισμός (ΕΟΚ) αριθ. 2258/92 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1845/94 (4), έχει καθορίσει τις λεπτομέρειες εφαρμογής του ειδικού καθεστώτος και έχει καθορίσει τα προβλεπόμενα ισοζύγια εφοδιασμού σε ορισμένα φυτικά έλαια για την περίοδο μεταξύ 1ης Ιουλίου 1993 και της 30 Σεπτεμβρίου 1994- ότι, εν αναμονή των πορισμάτων που πρόκειται να εξαχθούν από την εξέταση της συμπληρωματικής πληροφόρησης που έχει γνωστοποιηθεί από τις αρμόδιες αρχές και, για να εξασφαλιστεί συνέχιση του εν λόγω καθεστώτος, πρέπει να καθοριστεί το προβλεπόμενο ισοζύγιο εφοδιασμού για τις Καναρίους Νήσους για τη χρονική περίοδο από 1ης Οκτωβρίου έως 30 Νοεμβρίου 1994, βάσει των ποσοτήτων που καθορίστηκαν για την περίοδο εμπορίας 1993/94-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Μεικτής Επιτροπής Διαχείρισης Σιτηρών, Λιπαρών Ουσιών και Αποξηραμένων Ζωοτροφών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 1 παράγραφος 1 του κανονισμού (ΕΟΚ) αριθ. 2258/92 αντικαθίσταται από το ακόλουθο κείμενο:
"1. Οι ποσότητες του προβλεπόμενου ισοζυγίου εφοδιασμού για τις Καναρίους Νήσους, για την περίοδο από 1ης Οκτωβρίου έως 30 Νοεμβρίου 1994, που επωφελούνται των απαλλαγών των δασμών κατά την εισαγωγή, που προέρχονται από τρίτες χώρες ή της κοινοτικής ενισχύσεως εφοδιασμού, είναι οι ακόλουθες:
"(σε τόνους) 1507 έως 1516 (εξαιρούνται 1509 και 1510) Φυτικά έλαια (εξαιρείται το ελαιόλαδο) 5 833
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Οκτωβρίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Οκτωβρίου 1994.

Labels: 3
17
18